Lejligheden er cool indrettet! Værelserne er rummelige, og badeværelset er stort.
På 1. sal er der hyggeligt stueområde, køkkenareal og den fedeste tagterrasse, med udsigt tilDomkirken, MAS og lidt af Schippersstraat.
Fordi lejligheden ligger så centralt, så kan der være larm fra gaden om natten i weekenden. Husk ørepropper, hvis du er sensitiv over for lyd, når du sover!
Trapperne op til og i lejligheden er smalle og stejle, så du SKAL være godt gående og stærk på trapper.
Noget vi vil fremhæve er muligheden for at leje bycykler for 5 EUR lige ude foran døren via Velo Antwerp. Det er byens bedste transport.
'Falcon Frituur' i stueetagen er en sikker vinder, hvis du vil have en snack.
De øl-interesserede kan med fordel konsultere 'Dr. Beer' tæt på MAS i Adriaan Brouwerstraat 31. Det er et hyggeligt taproom med mange valgmuligheder og god service.